Leun a draoù a chomfe da lâret diwar-benn ar marketing tiriadel goude bezañ bet lennet ar pennad-mañ, dreist-holl ar fed ma vefe diazezet war ur cheñver faos etre an tiriad hag an embregerezh [1]. Gallout a reer menegiñ memestra e chom ar vurutellat dialektik an doare wellañ da freuzañ prezeg renkadoù an dud a dra, an dro-mañ koulz hag evit pennskouerioù all an nevezfrankizouriezh war ren (gouarnerezh, kevelerezh publik-prevez, atebegezh sokial an embregerezhioù, h.a.).  Petra a glasker gwerzhañ ? Evit piv eo savet ar brezegenn marketing ? Petra a cheller deskiñ diwar-benn ar vestroni he deus ar bobl war he zaolennadur arouezek ? Dan nebeutañ e tegas merk Breizh un nebeud sinoù diwar-benn an doare ma vez meizet ar cheñverioù a renkad gant an dud hor ren. Evit gwir eo arouezius merk Breizh e pep keñver, pa ya betek penn e breder. Mont a ra pelloch evit ar braz eus seurt intruduoù ha na reont nemet talvoudekaat ar pep gwellañ (polioù gwellentez, uheldeknologiezh,  sevenadur ar vegenn, brudañ al lechiadoù natur dibar), ar pezh a gas dun daolenn strizh a-walch eus perzhioù mat ur vro [1]. Merk Breizh a ya betek meuliñ tu gin [2] ar cheñverioù produiñ, a zo sellet outo evel perzhioù mat : bech sokial gwan (emeur o chortoz ar sifroù choazh…), sevenadur kevraouiñ (da lâret eo e ya ar cheñver a nerzh a-enep dal labourerien), goproù gant muzul (un dro lavar chwekaat evit talvezout goproù izel ha diasurted hollek)